EkBass/fiwiki-20250220-pages-articles huggingface dataset:
Frank Lieberam

Frank Lieberam (s. 17. joulukuuta 1962 Halberstadt Saksan demokraattinen tasavalta) on saksalainen entinen jalkapalloilija ja jalkapallovalmentaja. == Ura == Lieberam aloitti pääsarjauransa 1. FC Magdeburgissa vuonna 1981. Hän edusti seuraa kaksi kautta ennen siirtymistään Lok Halberstadtiin, joka pelasi kolmannella sarjatasolle. Kesken kauden 1984–1985 Lieberam palasi Magdeburgiin, jossa hän pelasi kauden loppuun. Seuraavan kauden hän pelasi Stahl Riesassa, josta hän siirtyi kauden jälkeen Dynamo Dresdeniin. Dynamossa Lieberam voitti kaksi DDR-Oberligan mestaruutta. Saksojen yhdistyttyä Lieberam siirtyi korealaiseen Ulsan Hyundaihin. Hän ei kuitenkaan pelannut seurassa koko kautta, vaan palasi 2. Bundesliigassa pelanneeseen VfL Wolfsburgiin. Hän edusti seuraa aina vuoteen 1998 saakka, jonka jälkeen hän liittyi 1. FC Magdeburgiin. Lieberam nosti seuran Regionalligaan ja lopetti uransa vuonna 1998. Valmennusuran Lieberam aloitti heti pelaajauran loputtua. Hän on toiminut FC Erzgebirge Auen, VfB Germania Halberstadtin, 1. FC Union Berlinin ja MSV Neuruppinin valmentajana. Lisäksi hän toimi lyhyen ajan 1. FC Lok Stendalin valmentajistossa, mutta lopetti seuran talousvaikeuksien takia. Lieberam edusti DDR:n jalkapallomaajoukkuetta kerran. Lisäksi hän pelasi lukuisia nuorten maajoukkueotteluja. == Lähteet == Luokka:Itäsaksalaiset jalkapalloilijat Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1962 syntyneet Luokka:Elävät henkilöt
Dixie Carter

thumb|Dixie Carter Dixie Virginia Carter (25. toukokuuta 1939 – 10. huhtikuuta 2010) oli yhdysvaltalainen näyttelijä. Hän on esiintynyt mm. televisiosarjassa Täydelliset naiset, jossa hän esitti Orson Hodgen äitiä. == Aiheesta muualla == * * Virallinen sivusto Luokka:Yhdysvaltalaiset näyttelijät Luokka:Vuonna 1939 syntyneet Luokka:Vuonna 2010 kuolleet
Johannes Matzen

Johannes Matzen (s. 13. helmikuuta 1925) on saksalainen entinen jalkapalloilija. == Ura == Matzen aloitti ammattilaisuransa vuonna 1942 pelaten Reichsbahn-TSV 1888 Wittenbergessä. Yhden vuoden jälkeen hän siirtyi SG Wittenberge-Südiin, jossa hän pelasi kaksi kautta. Kauden 1949–1950 Matzen pelasi SG Volkspolizei Potsdamissa, jonka jälkeen Matzen siirtyi Dynamo Dresdeniin. Seurassa Matzen voitti FDGB-Pokalin vuonna 1952 ja DDR-Oberligan vuotta myöhemmin. Marraskuussa 1954 Dynamon pelaajisto siirrettiin Berliiniin, jonne perustettiin SC Dynamo Berlin. Myös Matzen siirtyi Berliinin joukkueeseen pelaten seurassa vuoteen 1958 saakka, jonka jälkeen hän lopetti pääsarjauransa. Matzen pelasi Saksan demokraattisen tasavallan jalkapallomaajoukkueessa kaksi ottelua tehden yhden maalin. == Lähteet == Luokka:Itäsaksalaiset jalkapalloilijat Luokka:Vuonna 1925 syntyneet Luokka:Mahdollisesti elävät henkilöt
Mahieddine Khalef

Mahieddine Khalef (; 17. tammikuuta 1944 Mechra, Ranskan Marokko – 10. joulukuuta 2024 "وفاة المدرب الوطني الأسبق محي الدين خال) oli algerialainen jalkapallovalmentaja, joka valmensi yhdessä puolalaisen Stefan Zywotkon kanssa menestyksekkäästi JS Kabylieta 1980-luvulla. Hän oli myös Algerian maajoukkueen valmentajana vuoden 1982 MM-kisoissa.Classic club FIFA Viitattu 26.4.2010 ==Valmennusura== Khalef syntyi Marokossa algerialaisille vanhemmille Ranskan valtakauden aikana vuonna 1944. Hän aloitti valmentamisen 1970-luvun aikana ja nousi sittemmin JS Kabylien päävalmentajaksi kauden 1976–1977 lopulla ja johdatti seuran Algerian mestariksi. Sittemmin hän siirtyi joukkueen apuvalmentajaksi, kun joukkueen päävalmentajaksi palkattu Stefan Zywotko ei aluksi puhunut ranskaa, arabiaa tai berberin kieltä. Joukkue saavutti suurta menestystä läpi 1980-luvun voitettuaan tuona aikana kuusi Algerian mestaruutta, sekä Afrikan Mestarien liigan vuonna 1981. Menestyksen myötä Khalef sai valmentaa hetkellisesti Algerian maajoukkuetta vuosina 1979 ja 1980, kunnes hänet valittiin Rabah Saadanen tilalle Algerian maajoukkueen päävalmentajaksi yhdessä Rachid Mekloufin kanssa vuoden 1982 MM-kisoihin. Algeria jäi kisoissa alkulohkoon, oltuaan tasapisteissä Saksan ja Itävallan kanssa, mutta hävisi joukkueille maalieron perusteella. ===Meriitit=== * Algerian mestaruus: 1977 * Algerian cup: 1977 == Lähteet == Luokka:Algerialaiset jalkapallovalmentajat Luokka:Vuonna 1944 syntyneet Luokka:Vuonna 2024 kuolleet
The Auk

The Auk on neljännesvuosittain ilmestyvä American Ornithologists' Unionin virallinen, englanninkielinen lintutieteellinen aikakauslehti. The Auk perustettiin The Bulletin of the Nuttal Ornithological Clubin seuraajaksi. Lehden ensimmäinen numero ilmestyi Bostonissa 1884. Päätoimittaja oli Joel Asaph Allen ja toimittajina Elliott Coues, Robert Ridgway, William Brewster ja Montague Chamberlain.Lehden ensimmäinen numero Lehti on sen jälkeen ilmestynyt säännöllisesti. Lehti on nimetty siivetönruokin mukaan. Lehden päätoimittajina ovat toimineet: *Joel Asaph Allen 1884–1911 *Witmer Stone 1912–1936 *Glover M. Allen 1936–1942 *John Todd Zimmer 1942–1947 *Harvey I. Fisher 1948–1952 *Robert W. Storer 1953–1957 *Eugene Eisenmann 1958–1962 *Robert M. Engel 1963–1967 *Oliver L. Austin Jr. 1968–1976 *John A. Wiens 1977–1984 *Alan Brush 1985–1990 *Gary D. Schnell 1991–1996 *Thomas E. Martin 1997–1998 *Kimberly G. Smith 2000–2004 *Spencer G. Sealy 2005–2009 *Michael Murphy 2010– == Lähteet == *Lehden kotisivu *Luettelo 1884–1999 ilmestyneistä lehdistä ===Viitteet=== == Aiheesta muualla == Luokka:Ornitologia Luokka:Yhdysvaltalaiset tiedelehdet
Lötschbergin tunneli

Lötschbergin tunneli () on 14,6 kilometriä pitkä rautatietunneli Sveitsissä välillä Kandersteg–Goppenstein, reitillä Bern–Brig. Tunneli otettiin käyttöön vuonna 1913. Tunnelin omistaa rautatieyhtiö BLS Netz AG. Tunnelin kautta kuljetetaan vuosittain noin 1,3 miljoonaa henkilöautoa välillä Kandersteg–Goppenstein tai Simplonin tunnelin kautta välillä Kandersteg–Iselle. Lötschbergin radalle on vuonna 2007 avattu myös Lötschbergin pohjatunneli, joka osittain on korvannut vanhemman yhteyden. == Lähteet == == Aiheesta muualla == Luokka:Sveitsin rautatietunnelit Luokka:Valais Luokka:Kandersteg
Kablin lintuasema

pienoiskuva|Kablin lintuasema Kablin lintuasema sijaitsee Viron Pärnumaassa, Häädemeesten kunnassa, Riianlahden rannalla. Nigulan luonnonsuojelualueen johtaja Henn Vilbaste perusti Kablin lintuaseman vuonna 1969. Hän rakennutti suuren, nykyisin 17 metrin korkuisen helgolandrysän, jonka avulla on rengastettu suuria määriä muuttavia lintuja, etupäässä pieniä varpuslintuja. Lintuja pyydystetään myös lintuverkoilla. Tieteellisesti merkittävimmät tulokset on saatu talitiaisen muutosta. == Lähteet == *Kabli linnujaam *Kablin online-lintuhavaintorekisteri Luokka:Lintuasemat Luokka:Häädemeeste
Gustav Vilbaste

Gustav Vilbaste, vuoteen 1935 saakka Gustav Vilberg, (3. syyskuuta 1885 – 21. helmikuuta 1967 Tallinna) oli virolainen kasvitieteilijä, kirjailija ja luonnonsuojelija. Vilbaste toimi muun muassa opettajana ja osallistui Viron vapaussotaan. Hän toimi Tarton yliopiston kasvitieteenlaitoksen assistenttina 1920–1923. Hän kirjoitti ensimmäiset vironkieliset kasvioppaat ja toimi aktiivisesti Viron luonnonsuojeluliitossa. Hänen poikiaan ovat biologi Juhan Vilbaste ja Henn Vilbaste, joka perusti Kablin lintuaseman 1969. == Aiheesta muualla == *Kalev Tiirmaan sukua Luokka:Virolaiset kasvitieteilijät Luokka:Virolaiset tietokirjailijat Luokka:Vuonna 1885 syntyneet Luokka:Vuonna 1967 kuolleet
Juan Antonio Señor

Juan Antonio Señor Gómez (s. 26. elokuuta 1958 Madrid, Espanja) on entinen espanjalainen jalkapalloilija. Hän edusti suurimman osan pelaajaurastaan Real Zaragozaa, jossa hän pelasi yhdeksän kauden ajan. Señor pelasi uransa aikana myös otteluita Espanjan maajoukkueessa ja oli mukana vuosien 1984 EM- kilpailuissa ja 1986 MM-kilpailuissa. == Seurajoukkueura == Señor pelasi nuoruusaikoinaan Real Madridin juniorijoukkueessa. Ammattilaisuransa hän aloitti vuonna 1977 madridilaisseura Ciempozuelosista, joka pelasi Tercera Divisiónissa. Hän siirtyi vuonna 1981 Zaragozaan pelattuaan edelliskauden 1980–1981 Deportivo Alavésissa. Kauden 1986–1987 päätteeksi joukkue sijoittui kuuden parhaan joukkoon ja pääsi toiseen vaiheeseen taistelemaan pääsarjamestaruudesta. Joukkue päätyi lopulta sijalle viisi. Señor pelasi kauden aikana 43 ottelua ja teki niissä 11 maalia. Edelliskaudella 1985–1986 Zaragoza voitti Copa del Reyn, jonka loppuottelussa se kaatoi Barcelonan 1–0-numeroin. Urheilulehti Don Balón valitsi Señorin kauden 1982–1983 pääsarjan parhaaksi pelaajaksi. Hän pelasi Zaragozassa yhteensä 304 pääsarjaottelua ja teki niissä 54 maalia. Señor joutui päättämään pelaajauransa aikaisemmin mitä odotettiin sydänvaivojensa takia.Juan Señor tuvo que colgar las botas por una dolencia cardiaca Real Zaragoza. Viitattu 26.4.2010. Vuonna 1999 hän aloitti valmentajauransa Méridasta, jonka jälkeen hän on valmentanut myös Salamancaa, Cartagenaa ja Logroñésia. == Maajoukkueura == Señor pelasi Espanjan maajoukkueessa yhteensä 41 ottelua. Hän teki ensiesiitymisensä maajoukkueessa 27. lokakuuta 1982 vuoden 1984 EM- kilpailuiden karsintaottelussa Islantia vastaan. Uransa tärkeimmän maaottelumaalinsa hän teki 23. joulukuuta 1983 Maltaa vastaan 85. peliminuutilla, kun Espanja tarvitsi vähintään 11 maalineron selviytyäkseen EM-kilpailuihin. Joukkue voitti ottelun lopulta 12–1. Hänet valittiin kokoonpanoon myös vuosien 1984 EM-kilpailuihin ja 1986 MM-kilpailuihin. == Saavutukset == *Real Zaragoza: **Copa del Rey: 1986 == Lähteet == == Aiheesta muualla == * Pelaajauran tilastot BDFutbol -sivustolla * Valmentajauran tilastot BDFutbol -sivustolla * Señorin maajoukkuetilastot Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1958 syntyneet Luokka:Elävät henkilöt
Franco Faccio

Franco Faccio (8. maaliskuuta 1840 – 21. heinäkuuta 1891) oli italialainen säveltäjä ja kapellimestari. Hän syntyi Veronassa ja opiskeli musiikkia Milanossa. Hänen tuotantoonsa kuuluvat oopperat I profughi fiamminghi (Milano 1863) ja Amleto (perustuu Hamletiin; Genova 1865). Faccio nousi vuonna 1867 Milanon konservatorion johtoon, ja 1870-luvun alussa hänet nimitettiin La Scalan johtoon. Hän johti muun muassa Verdin Otellon (1887) kantaesityksen ja Aidan Italian-ensiesityksen 1872. Hän kuoli Monzassa. Kuten Boito, myös Faccio edusti nuorta Scapigliatura-sukupolvea.Muhi == Lähteet == == Aiheesta muualla == * Franco Faccio Operone.de-sivustolla Luokka:Italialaiset oopperasäveltäjät Luokka:Italialaiset kapellimestarit Luokka:Vuonna 1840 syntyneet Luokka:Vuonna 1891 kuolleet
Helmut Schulte

Helmut Schulte (s. 14. syyskuuta 1957) on saksalainen jalkapallovalmentaja ja entinen pelaaja. Maaliskuusta 2008 lähtien hän on toiminut FC St. Paulin urheilutoimenjohtajana. ==Ura== Schulten pelaajaura jäi varsin vaatimattomaksi. Hän edusti muun muassa SC Fortuna Kölniä ja FC St. Paulia. Valmennusuransa hän aloitti St. Paulin organisaatiossa 1984 seuran juniorivalmentajana. Hän nousi tehtäviin hieman erikoista reittiä, erityisen työllistämisohjelman kautta. Hän toimi myös Willi Reimannin apuvalmentajana edustusjoukkueessa ja nousi päävalmentajaksi marraskuussa 1987 Reimannin siirryttyä Hamburger SV:n valmentajaksi. Schulten johdolla St. Pauli nousi kauden jälkeen Bundesliigaan sijoituttuaan 2. Bundesliigassa toiseksi. Schulte jatkoi seuran päävalmentajana myös pääsarjatasolla ja seuran sijoitukset hänen johdollaan olivat 10:s ja 12:s. Kausi 1990/91 sujui kuitenkin varsin mollivoittoisesti ja Schulte sai helmikuussa 1991 potkut tehtävistään. Heinäkuussa 1991 Schulte jatkoi uraansa Dynamo Dresdenissä, joka pelasi Saksan jälleenyhdistymisen jälkeen Bundesliigassa. Hänen johdollaan Dynamo oli kauden jälkeen 14:s, mutta se ei tyydyttänyt seurajohtoa ja Schulte sai lähteä. Tammikuussa 1993 hän palasi vielä valmennustehtäviin nousten Udo Lattekin seuraajaksi FC Schalken peräsimeen. Hänen johdollaan seura oli kauden loputtua Bundesliigassa 10:s ja yhteistyö jatkui. Syyskausi 1993/94 sujui kuitenkin kehnosti ja Schulte sai potkut lokakuussa 1993. Potkujensa jälkeen Schulte toimi VfB Lübeckin ja St. Paulin managerina. Vuonna 1998 hän palasi Schalkeen juniorivalmennuksen johtajaksi. Hän jätti tehtävänsä seurassa helmikuussa 2008 ja siirtyi maaliskuussa St. Paulin urheilutoimenjohtajaksi kaksivuotisella sopimuksella. Hän allekirjoitti maaliskuussa 2010 kolmivuotisen jatkosopimuksen Bundesliigaan noususta taistelevan seuran kanssa. Vertragsverlängerung mit Helmut Schulte ist perfekt! Vuonna 2007 Schulte loukkaantui vakavasti Kyrill-myrskyn aiheuttamassa onnettomuudessa, jossa puu kaatui hänen autonsa päälle. Schulte bestand schwerste Prüfung seines Lebens ==Lähteet== Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1957 syntyneet Luokka:Elävät henkilöt
Vivendi Games

Vivendi Games oli ranskalaisen Vivendi SA:n tytäryhtiö. Se perustettiin vuonna 2002 nimikkeellä Vivendi Universal Games, kun Vivendi osti Universal Studiosin. Sitä ennen se tunnettiin nimellä Universal Interactive Studios. Vivendi Games oli Sierra Entertainmentin ja Blizzard Entertainmentin omistusyhtiö. Yhtiön päämaja sijaitsi Los Angelesissa, Kaliforniassa ja se työllisti yhteensä yli 3400 ihmistä neljällä eri kehitysdivisioonalla. Yritys yhdistyi vuonna 2008 Activisionin kanssa Activision Blizzardiksi, jolloin monet sen immateriaalioikeudet videopeleihin myytiin eri yhtiöille. Yhtiö perusti pelien kehittämiseen ja julkaisemiseen Black Label Gamesin vuonna 2002. == Lähteet == == Aiheesta muualla == * Profiili MobyGamesissä * Vivendin viralliset kotisivut * Vivendi Gamesin viralliset kotisivut Luokka:Vivendi Luokka:Activision Blizzard Luokka:Entiset yhdysvaltalaiset videopeliyritykset
Forssa-yhtiö

Forssan puuvillatehdas oli vuonna 1857 perustettu Forssassa sijainnut yritys. Tukholmalainen Axel Wilhelm Wahren (1814–1885) perusti Forssaan tehtaan nimellä Forssa Bomullsspinneri Bolag. Siihen yhdistyi vuonna 1859 Fabriksbolaget Wahren & Comp:n Kossilaan Forssan lähelle 1855 perustama puuvillakutomo ja Viksbergin kehräämö. Nimeksi tuli Forssa Ab, ja Forssan omistajat saivat siitä 64 prosenttia ja Viksbergin 36 prosenttia.1912–72 poistuneet pörssiyhtiöt A–J, Pörssitieto (sisältää myöhempiä omistustietoja) Yhtiöllä oli Forssassa puuvillakehräämö, kutomo ja sahalaitos. Vuonna 1934 Finlayson ostiPoistuneita yhtiöitä A–R, Pörssitieto 50,1 prosenttia Osakeyhtiö Forssan osakkeista Isak Julinilta. Osakeyhtiö Forssa fuusioitiin Finlaysoniin samana vuonna ja uuden yhtiön nimeksi tuli Oy Finlayson-Forssa Ab. Myöhemmin se erotettiin työvaatteita valmistavaksi yhtiöksi, ja Finlayson-nimellä jatkui sisutustekstiilien valmistus. Marraskuussa 2008 Finlayson-Forssa Oy ilmoitti konkurssista. Työt tehtaalla päättyivät konkurssipesän lukuun 23. tammikuuta 2009.Forssan Lehti, 23. tammikuuta 2009 Finlayson Oy puolestaan ajoi Forssan tuotantoyksikön alas syyskuussa 2009, mutta kaupunkiin jäivät vielä yhtiön malliosasto ja logistiikkakeskus. Logistiikkakeskus suljettiin keväällä 2019. Sahan lopetettua toimintansa sen alueelle rakennettiin 2009–2010 Prisma- kauppakeskus. Tehtaalla oli 1850-luvun lopulla yli 300 työntekijää, ja se oli suurin maaseudulla toiminut tekstiilitehdas. Se työllisti lähinnä oman ja lähipitäjien naisia ja lapsia.Terhi Nallinmaa-Luoto: Keitä olivat Kyröskosken pumpulitehtaan työntekijät? Genos 70/1999 s. 194 Forssa Oy:n kehräämöalueella suurin käyttäjä on nykyään Hämeen ammattikorkeakoulu. Lisäksi rakennuksissa toimii muun muassa paikallinen kansalaisopisto (Wahren-opisto), keilahalli, päiväkoti ja kirjasto. Kutomossa vanhalla puolella toimii muun muassa hoiva-, hyvinvointi- ja terveyspalveluita. Uudemmalla puolella, entisessä automaattikutomossa on Kesko-vetoinen kauppakeskus. == Lista Forssa-yhtiön isännöitsijöistä == * Axel Wilhelm Wahren (1847-1885) * August Borgström (1885-1899) * K. E. Palmén (1899-1919) * Axel Werner Gardberg (1920-1922) * Alfred Viljanen (1922-1924) * Isak Julin (1924-1934) == Lista Forssa-yhtiön hallituksen puheenjohtajista == * Henrik Borgström (1859-1883) * Johan Leonard Borgström (1883-1903) * Gustaf Zitting (1904-1922) * Toivo Johannes Rantanen (1922-1924) * Gustaf Zitting (1924-1931) * Isak Julin (1932-1934) == Lähteet == * K. V. Kaukovalta, Forssan puuvillatehtaan historia 1847-1934, Osakeyhtiö Forssa 1934 Luokka:Entiset suomalaiset teollisuusyritykset Luokka:Finlayson Luokka:Forssalaiset yritykset Luokka:Entiset suomalaiset pörssiyhtiöt
Ontrei Malinen

Ontrei Malinen (myös Andrei Sevastjanov Malikin, 1777 – 6. helmikuuta 1855 VuonninenJärvinen, s. 438–439) oli vienankarjalainen runonlaulaja. Elias Lönnrot tapasi Malisen vuonna 1833 tullessaan neljännellä runonkeruumatkallaan Vuonnisen kylään Vuokkiniemen pitäjässä. A. J. Sjögren oli laulattanut Malista jo vuonna 1825, mutta hänen kirjaamansa runot tulivat tutkijoiden tietoon vasta kymmeniä vuosia myöhemmin. Lönnrot sai Maliselta 366-säkeisen sampo- aiheisen jakson sekä muita runoja, joihin sisältyvät Kalevalan tärkeimmät kertovat ainekset.Haavio, s. 8–18 Vuonnisessa Lönnrot tapasi myös Vaassila Kieleväisen, jonka kanssa käyty keskustelu vaikutti hänen käsitykseensä runojen välisistä yhteyksistä. Neljännen keruumatkan jälkeen Lönnrot koosti Runokokouksen Väinämöisestä eli niin sanotun Alku-Kalevalan. Malisen runoja kuvaa vahva yksilöllinen tyyli ja "tietynlainen muodon täydellisyys". Hänen samporunonsa on pienoiseepos, jossa kuvataan kosmoksen synty, sammon taonta ja ryöstö sekä maanviljelyksen synty. Malisen kuoleman jälkeen kerättyjen tietojen mukaan hänet muistettiin karhunmetsästäjänä ja tietäjänä,Haavio, s. 16 ja hänen sanotaan olleen lukutaitoinen "kirjamies", mikä oli seudulla harvinaista.Tarkka, s. 37 Malinen soitti poikineen myös kannelta, ja on mahdollista, että hänen tapaamisensa vahvisti kanteleen ja kalevalamittaisten runojen yhteyttä Lönnrotin mielessä. Ei ole kuitenkaan tiedossa, käyttivätkö Maliset kannelta runonlaulun säestämiseen. Myös Ontrein poika Jyrki Malinen (1806–1884) eli karjalaiselta nimeltään Ontreińi Jyrkihttps://www.finlit.fi/sites/default/files/mediafiles/i4_runonlaulajat.pdf oli runonlaulaja, jolta on merkitty muistiin yli 2 400 runosäettä. Jyrkin vanhempi veli Vassilei, Jyrkin pojat Iivana ja Jeremie sekä Vassilein tytär Okahvie osasivat hekin vaihtelevassa määrin runoja. Anni Lehtonen, jolta kerättiin laaja runo- ja muu perinneaineisto 1900-luvun alussa, oli Okahvien tytär.Haavio, s. 19–22, 26 Ontrei Malinen oli vanhauskoinen. ==Lähteet== * * * ===Viitteet=== ==Aiheesta muualla== * Luokka:Runonlaulajat Luokka: Vuonna 1777 syntyneet Luokka: Vuonna 1855 kuolleet Luokka:Vienankarjalaiset
Finnair Cargo

Finnair Cargo Oy on rahtikapasiteettia myyvä Finnairin tytäryhtiö. Se on Baltian ja Pohjoismaiden suurin rahtiyritys. Finnair Cargo hyödyntää Finnair- konsernin Aasia-strategiaa ja on erikoistunut Euroopan ja Aasian väliseen lentorahtiliikenteeseen. Finnairin rahtiliiketoiminnan parissa työskentelee yli 300 rahtiliikenteen ammattilaista. Helsingistä on muodostunut tärkeä Eurooppa–Aasia-liikenteen solmukohta ja suurin osa Aasiasta tulevasta tuontiliikenteestä jatkaa Helsingin kautta muualle Eurooppaan. Uusi 2018 avattu COOL Nordic Cargo -terminaali on auki ympäri vuorokauden, ja se tarjoaa palvelut lentorahdin purkuun, lastaukseen, vastaaottoon ja luovutukseen. Terminaali sijaitsee Vantaalla osoitteessa Turbiinikuja 4, 01530 Vantaa. ==Lähteet== * ===Viitteet=== == Aiheesta muualla == * Finnair Cargo Oy Cargo Luokka:Suomalaiset lentoyhtiöt Luokka:Rahtilentoyhtiöt
New London Schoolin räjähdys

New London Schoolin räjähdys oli maakaasuvuodon aiheuttama räjähdys, joka tuhosi koulurakennuksen New Londonissa Texasissa 18. maaliskuuta 1937. Se vaati välittömästi noin 296 oppilaan ja opettajan hengen, ja myöhemmin vammoihinsa kuolleiden myötä uhriluvuksi tuli 311. ==Pelastusoperaatio== Räjähdys kuului monen mailin päähän. Ensimmäisenä paikalle saapuivat alueen asukkaat ja öljykenttien työntekijät mukanaan raivaamistyökaluja. Kuvernööri James Allred lähetti paikalle Texas Rangereita ja kansalliskaartilaisia. Onnettomuuden johdosta surunvalittelunsa lähetti sähkeitse muun muassa silloinen Saksan valtakunnankansleri Adolf Hitler. == Lähteet == ==Aiheesta muualla== *Dallas Observer: "Today, a Generation Died." Luokka:Vuoden 1937 onnettomuudet Luokka:Räjähdysonnettomuudet Yhdysvalloissa Luokka:Onnettomuudet Texasissa
DTUsat

DTUsat oli tanskalainen CubeSat-nanosatelliitti. Sen rakensivat Tanskan teknillisen korkeakoulun (DTU) opiskelijat. Se laukaistiin 30. kesäkuuta 2003 Plesetskin kosmodromilta Rockot-kantoraketilla. Satelliittiin ei saatu yhteyttä, eli se ei toiminut kiertoradalla lainkaan. ==DTUsat2== Satelliitin seuraaja oli vuonna 2010 kehitteillä DTU-yliopistossa. ==Aiheesta muualla== * DTUsatin sivusto Luokka:CubeSat-satelliitit
PC Explorer

PC Explorer oli Magnesium Median kustantama englantilainen tietokonelehti, jonka päätoimittajana toimi David Nield. Lehti lakkautettiin melkein 10 vuoden ilmestymisen jälkeen elokuussa 2009. == Lähteet == Luokka:Videopelilehdet Luokka:Lakkautetut lehdet Luokka:Brittiläiset aikakauslehdet
Thine Eyes Bleed

Thine Eyes Bleed on kanadalainen melodista death metalia soittava yhtye, joka on perustettu vuonna 2005. Yhtye julkaisi ensimmäisen albuminsa In the Wake of Separation vuonna 2005, jota seurasi levy Thine Eyes Bleed vuonna 2008. == Jäsenet== * Justin Wolfe – laulu * James Reid – soolokitara * Jeff Phillips – kitara * Johnny Araya – bassokitara * Darryl Stephens – rummut == Diskografia == * * * Luokka:Kanadalaiset metalliyhtyeet
Héctor Baley

Héctor Rodolfo Baley (s. 16. marraskuuta 1950FIFA: Héctor Baley , San Nicolás de Los Arroyos) on argentiinalainen jalkapallomaalivahti ja vuoden 1978 maailmanmestari. Baley kuului Argentiinan joukkueeseen vuoden 1978 MM- kisoissa, joissa se saavutti kultaa, sekä vuoden 1982 MM-turnauksessa. Baley pelasi avauksessa vain muutamassa maaottelussa pitkälti ykkösmaalivahti Ubaldo Fillolin mainioiden otteiden vuoksi. == Lähteet == == Aiheesta muualla == * BDFA Profile Luokka:Jalkapallon maailmanmestarit Luokka:Argentiinalaiset jalkapallomaalivahdit Luokka:Vuonna 1950 syntyneet Luokka:Elävät henkilöt
Sheridan Le Fanu

Joseph Thomas Sheridan Le Fanu (; 28. elokuuta 1814 Dublin – 7. helmikuuta 1873 DublinLe Fanu, Joseph Sheridan, Bibliotheque nationale de France, 13.2.2018, viitattu 1.5.2023 ) oli irlantilainen kirjailija, joka vaikutti goottilaisen kirjallisuuden kehitykseen 1800-luvulla. Joseph Sheridan Le Fanu syntyi Dublinissa Emma Lucretia Dobbin ja Thomas Philip Le Fanun perheeseen. Hänen isänsä oli pappi ja näytelmäkirjailija Richard Brinsley Sheridanin veljenpoika. Perhe muutti vuonna 1826 Abingtoniin Limerickin kreivikuntaan. Sheridan Le Fanu sai opetusta kotona, ja vuonna 1833 hänet hyväksyttiin Dublinin Trinity Collegeen, josta hän valmistui vuonna 1839. Opiskeluaikana hän kiinnostui journalismista ja kirjoitti Dublin University Magazine -lehteen, jossa hänen ensimmäinen kertomuksensa The Ghost and the Bonesetter ilmestyi vuonna 1838. Monista hänen kirjoittamistaan novelleista tuli myöhemmin hänen romaaniensa pohjia. The Ghost and the Bonesetter kertoi irlantilaisesta kansanuskomuksesta, jonka mukaan vastakuolleet kuljettavat vettä kiirastulessa oleville. Novelli esitteli ensimmäisen kerran pappi Purcellin, joka esiintyy Le Fanun myöhemmässäkin tuotannossa. Le Fanu meni joulukuussa 1843 naimisiin asianajajan tyttären Susanna Bennettin kanssa, ja he saivat neljä lasta. Le Fanu julkaisi ensimmäisen romaaninsa The Cock and Anchor vuonna 1844 ja toisen The Fortunes of Colonel Torlogh O'Brien 1847. Hän ei julkaissut kaunokirjallisia teoksia vuosina 1853–1861, sillä vuodet olivat Le Fanun perheessä epävakaata aikaa. Le Fanun vaimo kuoli 1858, ja sen jälkeen kirjailija eristäytyi ja keskittyi työhönsä. Uran viimeiset vuodet olivatkin Le Fanun tuotteliampia. Kirjoitustauon jälkeen Le Fanu julkaisi teokset The House by the Churchyard (1863) ja Wylder's Hand sekä Uncle Silas (1864) ja 1860-luvun lopulla useita romaaneja. Le Fanun tunnetuimpia tuotoksia on novellikokoelmassa In a Glass Darkly, jonka tarinoiden on väitetty olevan lähtöisin yliluonnollisia ilmiöitä tutkineelta saksalaiselta tohtorilta Martin Hesseliukselta. Le Fanun novelleihin kuuluvat muun muassa "Green Tea" ja "Carmilla" (1872, suom.) joka on brittiläisen kirjallisuuden tunnetuimpia vampyyritarinoita. Le Fanu kuoli 7. helmikuuta 1873 Dublinissa. == Suomennettu tuotanto== === Antologioissa === * ”Maalari Schalken” (Schalken the Painter, 1839). Antologiassa * ”Vihreää teetä” (Green Tea, 1872). Antologiassa * ”Carmilla” (1872). Antologiassa * ”Uni” (The Dream, 1894). Antologiassa === Kokoelma === * ** Lapsi joka lähti haltijatarten matkaan (The Child That Went with the Fairies, 1870) ** Carmilla (1872) ** Vihreää teetä (Green Tea, 1872) ** Selonteko oudoista häiriöistä Aungien Streetillä (An Account of Some Strange Disturbances in Aungier Street, 1851) == Lähteet == == Aiheesta muualla == * Le Fanun teoksia Gutenberg-projektissa. Luokka:Goottilaisten romaanien kirjoittajat Luokka:Irlantilaiset kirjailijat Luokka:Vuonna 1814 syntyneet Luokka:Vuonna 1873 kuolleet
Cocaine (Z-Ron albumi)

Cocaine on Z-Ron kolmastoista studioalbumi, joka julkaistiin 24. marraskuuta 2009. Sen Chopped & Screwed -painos julkaistiin 26. tammikuuta 2009.Discogs: Z-Ro – Cocaine (Chopped & Screwed) Viitattu 29.1.2019. == Kappaleet == === Standardipainos === # # (feat. Billy Cook) # # # # # (feat. Mike D) # (feat. Lil’ O) # # (feat. Lil’ Flip) # # # # (feat. Lil’ Flip) # # (feat. Chris Ward) # === Chopped & Screwed -painos === # One Two (feat. Billy Cook) # Type of Nigga I Am" (Screwed & Chopped) # Southside (feat. Lil’ Flip) # I Don't Give a Damn # Bottom to the Top (feat. Mike D) # Shotta # Tha Police (feat. Chris Ward) # Don't Worry Bout Mine # Quarterback Vizion # Thank You (feat. Lil’ Flip) # Can't Leave Drank Alone (feat. Lil’ O) # On My Grind # Doing Just Fine # Haterz Got Me Wrong # But # Bring My Mail == Lähteet == Luokka:Z-Ron albumit Luokka:Vuoden 2009 albumit
Luis Galván

Luis Adolfo Galván (s. 24. helmikuuta 1948 Fernández, Santiago del Estero) on argentiinalainen jalkapalloilija, joka pelasi keskuspuolustajana. Hän voitti maailmanmestaruuden vuonna 1978 ja pelasi MM-lopputurnauksessa jokaisessa Argentiinan seitsemässä ottelussa. Kaikkiaan hän pelasi 34 maaottelua, joissa hän ei tehnyt yhtään maalia. Ensimmäisen maaottelunsa hän pelasi vuonna 1975 ja viimeisen 1982 . == Lähteet == == Aiheesta muualla == * Luis Galván at National-Football-Teams.com * FIFA competition record * Futbol Factory profile (Arkistoitu) Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1948 syntyneet Luokka:Elävät henkilöt
Sota ja rauha (vuoden 1968 elokuva)

Sota ja rauha () on neuvostoliittolainen elokuvasovitus Leo Tolstoin romaanista Sota ja rauha. Sergei Bondartšuk ohjasi elokuvan, osallistui sen käsikirjoittamiseen ja näytteli vielä keskeisen Pierre Bezuhovin roolin. Elokuvan tuotanto kesti seitsemän vuotta ja se maksoi yli 100 miljoonaa Yhdysvaltain dollaria. Inflaation huomioon ottaen se maksaisi nykyrahassa ainakin 700 miljoonaa Yhdysvaltain dollaria eli sen mukaan Sota ja rauha olisi kallein koskaan valmistettu elokuva. Kahdeksan tuntia ja neljä minuuttia kestävä eepos on myös yksi pisimpiä koskaan tehtyjä elokuvia. Se jakautuu neljään osaan, jotka ovat # Andrei Bolkonski # Nataša Rostova # Vuosi 1812 # Pierre Bezuhov. Neuvostoarmeija antoi avustajiksi 15 000 sotilasta, joista 1 500 oli ratsumiehiä. Elokuva sai parhaan vieraskielisen elokuvan Oscarin. Suomen elokuvateattereissa Sotaa ja rauhaa esitettiin noin kuuden tunnin mittaisena. Yleisradion TV1-kanavalla se esitettiin tunnin mittaisina jaksoina joulukuussa 1971. (Vaatii tilauksen.) == Arvioita == Video-oppaassa vuodelta 1994 Bello Romano sanoo hienon eeppisen elokuvan tekevän sodasta melkein kauniin runollista. Hän antaa sille neljä tähteä viidestä, mikä vastaa sanallista arviota ”erinomainen”. Uuden Suomen ja Iltalehden yhteisessä videoliitteessä syksyllä 1984 Aune Kämäräinen luonnehti Sotaa ja rauhaa historiallisten elokuvien valioksi, jossa Bondartšukin hienovarainen ohjaus tavoittaa hyvin kirjailijan hengen. == Lähteet == Luokka:Vuoden 1968 elokuvat Luokka:Romaaneihin perustuvat elokuvat Luokka:Neuvostoliittolaiset draamaelokuvat Luokka:Parhaan vieraskielisen elokuvan Oscar-palkinnon saaneet elokuvat
DIC

DIC voi tarkoittaa seuraavia: * DIC, disseminoitunut intravaskulaarinen koagulopatia * DIC, digitaalinen kuvakorrelaatio () * DIC Entertainment, vuosina 1971-2008 toiminut elokuvia ja televisio-ohjelmia tuottanut yritys.
Tanskan teknillinen yliopisto

Tanskan teknillinen yliopisto (, DTU) on Tanskassa Kongengs Lyngbyn lähellä Lyngby-Taarbækin kunnassa toimiva yliopisto. Se on perustettu 1829 Hans Christian Ørstedin aloitteesta Tanskan ensimmäiseksi teknilliseksi oppilaitokseksi. Nykyisin se on Euroopan johtavia teknisiä korkeakouluja.. == Rehtorit == * Hans Christian Ørsted (1829–1851) * Johan Georg Forchhammer (1851–1865) * Christian Gotfried Hummel (1865–1872) * Carl Valentin Holten (1872–1883) * Julius Thomsen (1883–1902) * Gustav Adolf Hagemann (1902–1912) * Harald Immanuel Hannover (1912–1922) * Peder Olof Pedersen (1922–1941) * Anker Engelund (1941–1959) * Eggert Knuth-Winterfeldt (1959–1975) * Flemming Woldbye (1975–1977) * Peter Lawætz (1977–1986) * Hans Peter Jensen (1986–2001) * Lars Pallesen (2001–2011) * Anders Overgaard Bjarklev (2011–)https://www.dtu.dk/english/About/ORGANIZATION/OFFICE-of-the- PRESIDENT/Presidents-of-DTU/ ==Lähteet== == Aiheesta muualla == Luokka:Tanskan yliopistot Luokka:Lyngby-Taarbækin kunta
Fjodor Bondartšuk

Fjodor Sergejevitš Bondartšuk (, s. 9. toukokuuta 1964 Moskova, Neuvostoliitto) on venäläinen elokuvaohjaaja. Hänen ohjaamansa elokuva 9. komppania on suomalais-venäläistä yhteistuotantoa. Obitajemyi ostrov (”Asuttu saari”) perustuu Arkadi ja Boris Strugatskin kirjoittamaan teokseen.Ahonen, Anneli: Stalkerin isä lähti oppositioon. Helsingin Sanomat 27.4.2010, s. C 1. Hänen isänsä on elokuvaohjaaja Sergei Bondartšuk. == Lähteet == == Kirjallisuutta == * Hiltunen, Taneli: ”Sergei ja Fjodor Bondartšuk: Sotadraamaa kahdessa polvessa”. Filmihullu 2/2019. ==Aiheesta muualla== * * Luokka:Venäläiset elokuvaohjaajat Luokka:Vuonna 1964 syntyneet Luokka:Elävät henkilöt
Tuhkanaamasirkkunen

Tuhkanaamasirkkunen (Arremon castaneiceps) on Andeilla Etelä-Amerikassa tavattava sirkkuleihin kuuluva varpuslintu. == Koko ja ulkonäkö == Kooltaan tuhkanaamasirkkunen on noin 15 cm. Lajin pää ja kurkku ovat tuhkanharmaat ja päälaki on väriltään kastanjanruskea. Linnun selkä ja vatsa ovat väritykseltään oliivinvihreät. Siivet ja pyrstö ovat ruskeammat. Ulkonäöltään laji muistuttaa lähinnä rillisirkkua (Atlapetes leucopis), joka eroaa valkoisten silmänympärysten ja mustan selänperusteella. == Levinneisyys ja elinympäristö == Tuhkanaamasirkkusen levinneisyysalue ulottuu Andien länsipuolenrinteillä Ecuadorista Kolumbiaan ja itärinteillä lajia tavataan paikoitellen Ecuadorin ja Kolumbian lisäksi Perussa. Lajin elinympäristöä ovat kosteiden metsien tiheä aluskasvillisuus, metsien reunojen ryteiköt ja rotkot veden lähettyvillä. Tuhkanaamasirkkusen elinympäristöt sijaitsevat yleensä 700-2 200 metrin korkeudella merenpinnasta. Tuhkanaamasirkkuset liikkuvat yleensä pareittain ja saattavat liittyä myös sekaparviin. == Pesintä == Tuhkanaamasirkkusen pesä on kupolimainen ja sijaitsee suuren kiven tai kallion kolosta. Pesä rakennetaan sammalista ja sisäänkäynti on sivulta. Munat ovat väriltään valkoisia. == Lähteet == Luokka:Sirkkulit
Madame de Staël

Anne-Louise-Germaine Necker, Staël-Holsteinin paronitar (22. huhtikuuta 1766 Pariisi – 14. heinäkuuta 1817 Pariisi), joka tunnetaan yleisesti nimellä Madame de Staël, oli ranskansveitsiläinen kirjailija ja esseisti. Hän vaikutti kirjalliseen makuun Euroopassa 1800-luvun vaihteessa. ==Elämä== Anne-Louise- Germaine Necker syntyi Pariisissa. Hänen isänsä oli geneveläinen pankkiiri Jacques Necker, josta myöhemmin tuli kuningas Ludvig XVI:n valtiovarainministeri. Hänen äitinsä Suzanne Necker (o.s. Curchod) piti Pariisissa tunnettua kirjallista ja poliittista salonkia. Tuleva Madame de Staël oli jo lapsena nokkela ja terävä keskustelija. Vuonna 1786 hän avioitui ruotsalaisen paroni Erik de Staël-Holsteinin kanssa. Heille syntyi kolme lasta. Avioliitto päättyi eroon 1797. Madame de Staël asui Napoleonin aikana karkotettuna Saksassa ja sai siellä vaikutteita Goethelta ja Schilleriltä. ==Tuotanto== Madame de Staël toi ranskalaiseen kirjallisuuteen uusia virtauksia julkaisemillaan tutkielmilla, joissa usein käsiteltiin rinnastuksia: menneisyyttä ja nykyisyyttä, eteläisiä ja pohjoisia Euroopan maita sekä yksinvaltaista ja kansanvaltaista johtamista. Hän kirjoitti myös romaaneja, muun muassa omaelämäkerrallisen teoksen Corinne. Siitä on suomennettu lyhyt katkelma antologiaan Ranskan kirjallisuuden kultainen kirja (1934). ==Lähteet== ==Aiheesta muualla== Luokka:Sveitsiläiset kirjailijat Luokka:Vuonna 1766 syntyneet Luokka:Vuonna 1817 kuolleet Luokka:Ranskalaiset kirjailijat
Thjálfi

Thjálfi ( ) on skandinaavisessa mytologiassa ukkosenjumala Thorin palvelija. Hän oli ihmiskunnan nopein juoksijaSumari 2007, s. 115. Eddan tarinassa Thorin matka Utgarduriin kerrotaan, kuinka Thor ja Loki yöpyivät köyhän talonpojan luona ollessaan matkalla Utgarduriin. Thor teurasti pukkinsa, jotta he saisivat illalliseksi lihaa. Thor sanoi, että aterian jälkeen kaikki luut oli heitettävä nahkojen päälle. Näin pukit voisi herättää aamulla eloon. Talonpojan poika Thjálfi kuitenkin himoitsi maukasta luuydintä, ja imi sen salaa toisen pukin reisiluusta. Kun Thor herätti pukit henkiin loitsulla, hän huomasi toisen pukin ontuvan jalkaansa. Hyvityksenä tästä Thjálfi ja hänen sisarensa Röskva joutuivat lähtemään Thorin palvelijoiksi. Sumari 2007, s. 114 Myöhemmin Thjálfi on aseenkantajana, kun Thor taistelee Hrungnir-jättiläisen kanssa. Taistelussa Thjálfi hakkaa kirveellä Hrungnirin savesta muovatulta apurilta Mökkurkálfilta jalat alta ja tuhoaa sen.Sumari 2007, s. 133 == Lähteet== *Anni Sumari (toim): Óðinnin ratsu. Skandinaaviset jumaltarut. Like 2007. ISBN 978-952-471-935-3. ===Viitteet=== Luokka:Skandinaavinen mytologia
SLC1A1

SLC1A1 on 9p24 kromosomissa sijaitseva geeni.https://publications.theseus.fi/handle/10024/2112> Geeni assosoituu pakko-oireiseen häiriöön. Geeni on jakautunut 12 eksoniin koodaten EAAT3 proteiinia. == Lähteet == * https://publications.theseus.fi/handle/10024/2112 === Viitteet === Luokka:Geenit
EAAT3

EAAT3 on eräs ihmisen proteiineista. Proteiinin koodaajana toimii SLC1A1-geeni. Proteiini kuljettaa L-glutamaattia solujen sisälle.https://publications.theseus.fi/handle/10024/2112 Proteiinin arvellaan kuljettavan myös S- ja L-aspartaattia. Liiallinen määrä A-vitamiinia heikentää proteiinin toimintaa.http://docs.google.com/viewer?a=v&q;=cache:EMQ9-UD4YdAJ:https://publications.theseus.fi/bitstream/handle/10024/2112/SLC1A1ja.pdf%3Fsequence%3D1+EAAT3&hl;=fi≷=fi&pid;=bl&srcid;=ADGEESgYSnfgkMVeE85CeXkplg9l1JaVIQaoJ- bf8uiPfNGZZcWIgMIwt2bnHpgsOtVrNkQQ00hbB6nc- JqP_7699Hoqa9Y5dvJe8pcdvYApz4TmTtFwDY35j0tljr5IsrdWFvTUNby_&sig;=AHIEtbRnNZOrvMOBDYHcQCtSArgpfiveSg == Lähteet == Luokka:Proteiinit
Konstantin Hämäläinen

Konstantin Hämäläinen (16. helmikuuta 1853 Pietari – 29. toukokuuta 1909 Turku) oli suomalainen lyseon lehtori ja kirjailija. Hän käytti nimimerkkejä K. Hämäläinen, K. H. ja Ilmari Rautio. Hämäläisen vanhemmat olivat suutari Johan Hämäläinen ja Katarina Hustin. Hän pääsi ylioppilaaksi Jyväskylän alkeisopistosta 1872 ja valmistui Helsingin yliopistosta filosofian kandidaatiksi 1886. Hämäläinen toimi Oulun lyseon historian, maantiedon ja suomen kielen lehtorina 1892–1906 sekä Turun suomalaisen reaalilyseon historian ja suomen kielen lehtorina 1906–1909. Tämän lisäksi hän toimi myös Alexander Järnefeltin perheen kotiopettajana. Hämäläinen julkaisi 1905 runokokoelman Kertomusrunoja johon sisältyivät eeppiset runoelmat Thoore Hundin Bjarman-retki ja Doora. == Teoksia == * Suomenkielen muoto-oppi. Tekijä, Helsinki 1883 * Finsk formlära för elementar-undervisningen. Helsingfors 1885 * Kielemme kehityksestä ja sen opetuksesta suomalaisissa oppikouluissamme, teoksessa Helsingin suomenkielinen alkeisopisto 1871-1887. Helsinki 1887 * Kertomusrunoja, sepittänyt Ilmari Rautio. Yrjö Weilin, Helsinki 1905 == Suomennoksia == * Vladimir Mainov : Mordvankansan häätapoja. Suomalaisen Kirjallisuuden Seura, Helsinki 1883 * Leo Tolstoi : Kertomuksia 1–2. WSOY 1888 * Johan Rudolf Pallin : Uuden ajan historian oppikirja ; suomalaisille oppikouluille muodostanut M. G. Schybergson ; suom. Konstantin Hämäläinen. WSOY 1893, 2. painos 1896, 3. muut. painos 1902 * Magnus Gottfrid Schybergson : Suomen historia kouluille ja kodeille kertomuksina esitetty ja kuvilla ja kartalla varustettu. G. W. Edlund, Helsinki 1895 * Maunu Maununpoika : Vähäinen Suomen historian oppikirja. Edlund, Helsinki 1897 * Magnus Gottfrid Schybergson : Kuvauksia Suomen perustuslaillisen valtiolaitoksen historiasta 1809-1863 : kolme esitelmää. Edlund, Helsinki 1899 == Lähteet== * * * O. A. Kallio : Uudempi Suomalainen kirjallisuus, osa 2, WSOY 1910-1912 Luokka:Suomalaiset opettajat Luokka:Suomalaiset runoilijat Luokka:Suomentajat Luokka:Vuonna 1853 syntyneet Luokka:Vuonna 1909 kuolleet
Ludvig Albert Emanuel Laurén

Ludvig Albert Emanuel Laurén (13. joulukuuta 1860 Vaasa – 18. joulukuuta 1909 Kuopio) oli suomalainen lyseon lehtori ja ruotsin kielellä kirjoittanut kirjailija. Hän käytti nimimerkkejä L. L. ja -u-. Laurénin vanhemmat olivat filosofian maisteri, kollega Mathias Albert Laurén ja Maria Lovisa Peldán. Hän pääsi ylioppilaaksi Vaasan lyseosta 1879 ja valmistui Helsingin yliopistosta filosofian kandidaatiksi 1888. Laurén toimi Kuopion yksityisen ruotsalaisen yhteislyseon ruotsin kielen opettajana vuodesta 1899. Laurén oli naimisissa vuodesta 1891 Ester Maria Jungellin kanssa. == Teoksia == * Råmaterial : rytmer och rim. Författare, Helsingfors 1897 == Käännöksiä == * Quintus Horatius Flaccus : Sånger af Horatius i modern dräkt ; med förord af F. Gustafsson. Åbo 1890 * C. Valerius Catullus : Sånger af Catullus i modern dräkt. Åbo 1892 == Lähteet== * * Luokka:Suomalaiset opettajat Luokka:Suomalaiset runoilijat Luokka:Vuonna 1860 syntyneet Luokka:Vuonna 1909 kuolleet
Hanna Lindberg

Hanna Maria Eugenie Lindberg (sukunimi vuodesta 1902 Hecht; 17. joulukuuta 1869 Loppi – 5. toukokuuta 1909 Basel, Sveitsi) oli suomalainen filosofian lisensiaatti ja suomalaisen kirjallisuuden ruotsintaja. Hän käytti nimimerkkejä H. L. ja H. Lbg. Lindbergin vanhemmat olivat tehtaanomistaja, kauppias Johan August Lindberg ja Amanda Amalia Sohlman. Hän pääsi ylioppilaaksi Helsingin ruotsalaisesta normaalilyseosta 1895 ja valmistui Helsingin yliopistosta filosofian kandidaatiksi ja maisteriksi 1897 sekä filosofian lisensiaatiksi 1902. Lindberg käänsi 1890-luvulla ruotsin kielelle useiden suomalaisten kirjailijoiden novelleja. Hanna Lindberg oli naimisissa vuodesta 1902 professori Hans Hechtin kanssa. == Teoksia == * ”The Shrew” : argbiggans typ i den engelska literaturen intill Shakespere : berättande poesi och prosa, väitöskirja. W. Hagelstam, Helsingfors 1901 == Käännöksiä == * Finska novellister : första samlingen, öfversättning af H. Lbg. Noveller af Juhani Aho, Santeri Alkio, Minna Canth, Santeri Ingman, Kauppis-Heikki, Juho Reijonen, Otto Tuomi. Wentzel Hagelstam, Helsingfors 1894 * Minna Canth : Noveller ; autoriserad öfversättning af H. Lbg ; med författarinnans själfbiografi och porträtt, tecknadt af Eero Järnefelt. Wentzel Hagelstam, Helsingfors 1894 * Teuvo Pakkala : Elsa ; autor. öfversättning af H. Lbg, efter en bearbetning af författare. Söderström, Helsingfors 1895 == Lähteet== * (Vanhentunut linkki) * Luokka:Suomalaiset kirjallisuustieteilijät Luokka:Suomalaiset kielenkääntäjät Luokka:Vuonna 1869 syntyneet Luokka:Vuonna 1909 kuolleet
Liaani (albumi)

Liaani on Vuokko Hovatan toinen sooloalbumi. Se julkaistiin 24. helmikuuta 2010. Albumi sijoittui Suomen albumilistalla parhaimmillaan sijalle kymmenen. == Kappaleet == # # # # # # # # # # # # == Arvostelut == * Desibeli.net: Desibeli.net: Levyarvio * Dome.fi: Dome.fi: Levyarvio * Soundi: Soundi: Levyarvio == Lähteet == == Aiheesta muualla == * Liaani discogs.com -sivustolla Luokka:Vuoden 2010 albumit Luokka:Vuokko Hovatan albumit
Onni W. Arima

Onni Wilhelm Arima (sukunimi aik. Brummer; 8. syyskuuta 1865 Joutsa – 28. lokakuuta 1910 Helsinki) oli suomalainen toimittaja ja kirjailija. Ariman vanhemmat olivat Joutsan kirkkoherra Robert Wilhelm Brummer (1817–1880) ja Katarina Sofia Rajalin.Yrjö Kotivuori, Ylioppilasmatrikkeli 1640–1852: Robert Vilhelm Brummer. Verkkojulkaisu 2005. Luettu 25.12.2018. Hän pääsi ylioppilaaksi Helsingin alkeisopistosta 1884 ja opiskeli sitten Helsingin yliopistossa. Arima oli ylioppilaskirjastossa amanuenssina ja sitten vuodesta 1889 lähtien viitisen vuotta apulaisena Uusi Suometar-lehden toimituksessa. Sen jälkeen Arima oli Suomen sähkösanomatoimiston palveluksessa ja sitten 1898–1901 Wiipuri-lehden aputoimittajana. Arima toimitti Wiborgs Nyheter- lehteä 1901, oli Hämeen Sanomat-lehden päätoimittajana 1904–1906, Talonpojan Lehden toimitussihteerinä 1907 sekä Kaiku-lehden toimittajana 1908. Viimeksi Arima oli lyhyen aikaa Suomalainen Työväenliitto-lehden toimittajana vuoden 1910 alusta lähtien kunnes joutui sairaalaan.Onni W. Arima, Aamulehti 02.11.1910, nro 254, s. 3, Kansalliskirjaston Digitoidut aineistot Onni W. Ariman nuorempi veli oli toimittaja ja kirjailija Uno Wilhelm Brummer. == Teoksia == * Vanhanpojan huomioita. Kustannus-o.y. Kansa, Helsinki 1907 == Suomennoksia == Nimellä Onni W. Brummer : * A. Schwarz : Hevonen, sen rakenne, sen sisälliset elimet : kuvallinen esitys lyhyine tekstineen hevosen suosijoille ja hevosenomistajille omistettu. G. W. Edlund, Helsinki 1894 * Lis-Marie Kruse : Ohjeita karjanhoitajille. Maanviljelyskirjasto 16. G. W. Edlund, Helsinki 1896 * A. Seyfferth : Raavas, sen rakenne, sen sisälliset elimet : kuvallinen esitys lyhyine tekstineen. Edlund, Helsinki 1896 == Lähteet== * * === Viitteet === Luokka:Suomalaiset toimittajat Luokka:Suomalaiset kirjailijat Luokka:Vuonna 1865 syntyneet Luokka:Vuonna 1910 kuolleet
Hj. Appelqvist

Karl Hjalmar Appelqvist (22. joulukuuta 1862 Pori – 14. syyskuuta 1911 Helsinki) oli suomalainen filosofian tohtori, lehtori ja oppikirjojen tekijä. Appelqvistin vanhemmat olivat alkeiskoulunopettaja Karl Wilhelm Appelqvist ja Edla Amanda Inberg. Hän pääsi ylioppilaaksi Helsingin normaalilyseosta 1881 ja valmistui Helsingin yliopistosta filosofian kandidaatiksi 1885, lisensiaatiksi 1889 ja tohtoriksi 1890. Appelqvist toimi ensin Läröverket för gossar och flickor -koulun historian ja latinan opettajana Helsingissä 1886-1900, sitten Helsingin ruotsalaisen normaalilyseon kreikan ja latinan opettajana 1890-1900 ja kielten yliopettajana 1900–1911. Appelqvist kirjoitti latinan kielen oppikirjoja ja käänsi ruotsin kielelle Tacituksen Germania ja Agricola -teokset, julkaisi artikkeleita Kasvatusopillisen yhdistyksen aikakauskirjassa sekä toimitti Carl Gustaf Estlanderin kanssa Runebergin koottujen teosten painoksen 1899-1901. Appelqvist oli naimaton. == Teoksia == * De præcipuis rerum Gai Claudii Neronis scriptoribus, väitöskirja. Författare, Helsingfors 1889 * Pensa latina 1-2. Söderström, Helsingfors 1896, 1898 * Scriptores attici : capita selecta vocabulario et commentariis instructa : præmissa sunt quædam ex Diodoro Siculo excerpta indice vocabulorum addito, tekijät Hj. Appelqvist, Ivar A. Heikel. G. W. Edlund, Helsingfors 1896 * Publius Cornelius Tacitus : Tacitus' Germania och Agricola 1 : Inledning och text ; med förklaringar utgifna af Hj. Appelqvist, lektor. G. W. Edlund, Helsingfors 1899 * Publius Cornelius Tacitus : Tacitus' Germania och Agricola 2 : Förklaringar ; med förklaringar utgifna af Hj. Appelqvist, lektor. G. W. Edlund, Helsingfors 1899 * Förklaringar till ett urval ur Vergilii Aeneid 1-2. G. W. Edlund, Helsingfors 1902, 1903 * Scriptores attici : Capita selecta vocabulario et commentariis instructa : praemissa sunt quaedam ex Diodoro Siculo excerpta indice vocabulorum addito : Editio altera 2 : Index vocabulorum Diodori Siculi et Commentarii, tekijät Hj. Appelqvist, Ivar A. Heikel. G. W. Edlund, Helsingfors 1908, 3. painos WSOY 1935, 4. painos WSOY 1965 * Scriptores attici : Capita selecta vocabulario et commentariis instructa : praemissa sunt quaedam ex Diodoro Siculo excerpta indice vocabulorum addito : Editio altera 1 : Textus scriptorum et Vocabularium, tekijät Hj. Appelqvist, Ivar A. Heikel. G. W. Edlund, Helsingfors 1909, 3. painos WSOY 1935, 4. painos WSOY 1965 * Euripides Hippolytos, en antik förebild i Runebergs Leontes, teoksessa Skrifter utgivna av Svenska litteraturssällskapet i Finland vol. 96. Helsingfors 1911 == Lähteet== * * * Sivu 35. Luokka:Suomalaiset opettajat Luokka:Vuonna 1862 syntyneet Luokka:Vuonna 1911 kuolleet
Andri Žoldak

Andri Žoldak (, s. 18. marraskuuta 1962 Kiova) on ukrainalainen teatteriohjaaja. Hän valmistui vuonna 1989 GITIS:stä eli Venäjän teatteriakatemiasta. Žoldakin pelkistetyissä klassikkojen tulkinnoissa on usein teemana naiskohtalot, kuten Medeia, Carmen tai Anna Karenina. Häntä on kuvailtu vaativaksi ohjaajaksi. Žoldak voitti vuonna 2004 Unescon esittävien taiteiden palkinnon. Vuonna 2010 Žoldak sovitti ja ohjasi Turun kaupunginteatteriin Anna Kareninan. Hän on ohjannut lisäksi teoksia muun muassa Ukrainassa, Venäjällä, Saksassa, Ranskassa, Japanissa ja Englannissa. == Lähteet == == Aiheesta muualla == * Žoldakin esittely Turun kaupunginteatterin sivuilla Luokka:Ukrainalaiset teatteriohjaajat Luokka:Vuonna 1962 syntyneet Luokka:Elävät henkilöt
Lindbergh

Lindbergh on seuraavien henkilöiden sukunimi: == Tunnettuja Lindberghejä == * Anne Morrow Lindbergh (1906–2001), yhdysvaltalainen kirjailija ja lentäjä, Charles Lindberghin puoliso * Charles Lindbergh (1902–1974), yhdysvaltalainen lentäjä, ilmailun pioneeri, Charles August Lindberghin poika * Charles August Lindbergh (1859–1924), yhdysvaltalainen poliitikko * Charles Augustus Lindbergh (1930–1932), yhdysvaltalainen kidnappauksen ja henkirikoksen uhri, Charles Lindberghin poika * Jouko Lindbergh, nyk. Jouko Lindberg (s. 1947), suomalainen nyrkkeilijä * Pelle Lindbergh, oik. Per-Eric Lindbergh (1959–1985), ruotsalainen jääkiekkomaalivahti == Katso myös == * Lindberg Luokka:Sukunimet
Tornionjoen silta

Tornionjoen silta on Tornionjoen ylittävä maantiesilta valtatiellä 29 Torniossa. Silta valmistui 1979 vain muutama sata metriä vanhan Hannulan sillan alapuolelle. Samalla rakennettiin myös uusi tullausalue ja linjattiin Suomen ja Ruotsin välinen tie uudelleen.Aitta, 2004, s. 261 Hannulan silta jäi edelleen käyttöön, mutta raskas liikenne ja kansainvälinen kauttakulkuliikenne ohjattiin uudelle sillalle.Aitta, 2004, s. 260 Tornionjoen sillan on suunnittelut insinööritoimisto Pontek Ky. Tyypiltään se on teräsbetonikantinen jatkuva teräspalkkisilta. Palkkeihin käytetty teräs on niin sanottua säänkestävää terästä. 300 metriä pitkä silta muodostuu viidestä jänteestä, joista keskimmäiset kolme jännettä ovat 64 metriä pitkiä ja ulommaiset jänteet 54 metriä. == Lähteet == * === Viitteet === Luokka:Tornion liikenne Luokka:Tornion rakennukset ja rakennelmat Luokka:Suomen tieliikennesillat
Nordberg

Nordberg on seuraavien henkilöiden sukunimi: * Anders Nordberg (s. 1978), norjalainen suunnistaja * Bruno V. Nordberg (1858–1924), amerikansuomalainen tehtailija * Erkki Nordberg (1946–2012), suomalainen eversti * Frans Nordberg (1900–1984), suomalainen ratameloja * Helmi Helminen-Nordberg (1905–1976), museonjohtaja ja historioitsija * Jenny Nordberg (s. 1972), ruotsalainen toimittaja ja kirjailija * Kai Nordberg (s. 1936), suomalainen valokuvaaja * Kai Nordberg (s. 1968), suomalainen elokuvatuottaja * Karl Nordberg (1896–1918), suomalainen jääkärivänrikki * Leif Nordberg (s. 1943), suomalainen tilastotieteilijä, professori * Leo Nordberg (1930–2022), suomalainen elokuvakriitikko * Marita Nordberg (Marita Mustakallio, 1929–2009), suomalainen näyttelijä * Mats Nordberg (1958–2023), ruotsalainen Ruotsidemokraatit-puolueen poliitikko * Mauno Nordberg (1884–1956), suomalainen liikemies ja pääkonsuli sekä buddhalaisuutta käsitelleiden kirjojen suomentaja * Mika Nordberg (s. 1973), ahvenanmaalainen poliitikko * Rauli Nordberg (s. 1949), suomalainen sarjakuvantekijä * Samuli Nordberg (s. 1976), suomalainen näyttelijä, koreografi ja tanssija * Tommi Nordberg (s. 1971), suomalainen koripalloilija * Wivi Nordberg (1846–1917), suomenruotsalainen kirjailija.